pacalaan

pacalaan (Hulam a sulit: 獸靈屋)

o niyazu’ nu Sakizaya i Sakul a laluma’an, misingaamin u ukak nu aadupen, pacaiten i luma’ nu kalimacu’, lacus tebinen ku cimacima. kalimucu’ nu sasalaan, patadenga’sa ku tademaw, a ma tabing tasa malingangu’ ku lima. yani pazenngan a ukak nu pabuy, ni pahabayan numita, sakapah ku bilecuhan nu pabuy. tengilan ni 張宇欣 i Ciwidiyan, ya sasalaan uzaat a pacalaan. nipazenngan nu Sakizaya i luma’ nu kalimucu’ atu tabek, u ukak nu pabuy kuyza, i pakayzaan nu Sakizaya, miadupay(獵人) kapah mi sapiketun ya ukak icuwa mipazen nu pacalaan nu kalimucu’, yani pazengasa u ngazuy nu pabuy a patademaway.

yapipazengan a ukak, ciniza yamiadupay kapah mi capi, a sizamaaysa malinges ku pacala, mahiya ku uzip numita, izayhansa maedes kiya pacala, kita mipahapaya, kapahen pakaen cinizaan, sakapah ku luma’ay. 

 傳統文化 

nakatusa ku Sakizaya mi lisin ku pacalaan, cecay sa, i ayaw nu bibutingan, cecay sa bilalikidan, ami lisinsa, i cau ku epah, da’dac atu tunut mapazeng i pacalaan, suayawhan ku pacalaan mi danas ku ’epah, pakayza i ibabaway, i lala’, i midiputay mibetik ku ’epah, ni lisinansa u kawas nu biadupan, manamuh ku binawlan ku i midiputay, a mi lisin sakamuhan ku midiputay ”kukay han niyam yanipahapayan su aadupen, aniay yanipahapayan, ucanan ku aadupen niyam.”

sa pacaiden nu binawlen ku maadupay i pacalaan, mi kukay kita ku midiiputay, yani ilisinan a babaungen, miadupay ku micanay, la’cus pabeli ku tuan. Zuma a lisin, miadupay kapah tataytay kumi sapiketonnay ilisin, patatenga’ ku binawlen, a yatahaca, a kapah ku balucu’, kapah ku balucu’ nu midiputay kitaan.